[{"text_idx": "#000002", "text": "Can Xargay \u00ae, rural & wellness"}, {"text_idx": "#000004", "text": "Can Xargay XI. mendeko baserri xarmangarria da Mata izeneko herrian kokatua, Banyoles-eko aintziratik 2 km.ra, Garrotxa Sumendi Eremuko Natur Parketik 15 km.ra, Costa Bravako hondartzetatik 35 km.ra, eta Bartzelona hiritik 115 km.ra.\nEtxetik oinez joan daiteke jatetxe eta dendetara.\nBikaina da lagunekin egun batzuk pasatzeko, familiarekin elkartzeko, ospakizunak, urtemugak... edo, besterik gabe, atseden eta lasaitasun egun batzuk pasatzeko.\nEtxearen kokapen bikainak aukera ematen du hainbat ibilbide oinez edo bizikletaz egiteko aintzirara eta natur-interesekoak izendatutako inguruetara. Edo nahiago baldin baduzue, txandoak egin ditzakezue Girona probintzian zehar, Gironako eskualde desberdinen erdigunean baikaude."}, {"text_idx": "#000005", "text": "Etxea osorik alokatzen da (osorik alokatzen den landa-etxea) 10/16 pertsoneko taldeentzat, plaza-kopurua handitzeko posibilitatearekin. Masiak 8 gela bikoitz ditu \u2013gela bat elbarrientzat egokitua da\u2013 6 bainugela oso, sukaldea erabat ekipatua, egongela telebista, DVD eta aire girotuarekin, irakurtzeko gela, tximini handi bat, jolas gela eta etxe-sarrera handia. Lorategian badaude zabuak, estalpea, barbakoa eta mahaia, aire-librean bazkaltzeko bikaina.\nIgerileku pribatua du hidromasaje-aparatuarekin, zuek bakarrik erabiltzeko, inorekin partekatu beharrik gabe.\nOsasuna, Edertasuna eta Ongizatea: Can Xargayk zentzumenen mundura hurbiltzen zaitu eskaintzen dituen terapia erlaxagarrien bitartez. Denbora gelditzen dela irudituko zaizu, eta zentzumenek, sentsazioen mundu exotiko batera eramanen zaituzte. Zerbitzu guztiak goi mailako titulua duen profesional batek eskainiak dira Can Xargayko wellness gelan. Erabiltzen diren produktu guztiak naturalak dira."}, {"text_idx": "#000006", "text": "Atera AP-7 autopistaren 6. irteeran.\nBadaude 9 km. errepide zabalduan (C-66), beti Mata - Banyoles Sud norabidean.\nErrepide zabaldua bukatu ondotik egin beste 2 km. Mata-Banyoles Sud (C-150a) norabidean. Mata herrian sartuko zarete, Porqueres udalerrian.\nLehenbiziko semaforoan, biratu eskuinera (bada bideseinale bat jartzen duena Esgle\u0301sia de Mata) eta gero, lehen bidegurutzean biratu ezkerrera.\nLehendabiziko etxea da Can Xargay. Norabide debekatuko bideseinalearen aldean dago."}]